Vilius Juodelis

Vilius Juodelis (g. 1953 m. spalio 8 d. Desiukiškiuose, Anykščių rajonas) – Lietuvos ir Anykščių rajono savivaldybės politinis veikėjas.Vilius JUODELIS. Anykštėnų biografijų žinynas. Nuoroda tikrinta 2021-10-19.Kas yra kas Utenos apskrityje 2001. Neolitas, 2001, p. 81.

 Biografija 
1961–1965 m. mokėsi Desiukiškių pradžios mokykloje, 1965–1972 m. Kurklių vidurinėje mokykloje, 1972–1973 m. Vilniaus 21–oje technikos mokyklose, 1973–1976 m. Zaporožės ir Viazmos aviacijos mokyklose. 1976–1981 m. studijavo Vilniaus universitete, ekonomistas, 1989–1991 m. studijavo Peterburgo politologijos institute, politologas.

1976–1977 m. Vilniaus skaičiavimo mašinų gamyklos frezuotojas, 1977–1978 m. „Anykščių vynas“ gamyklos tekintojas, 1978–1981 m. Anykščių melioracijos statybos montavimo valdybos tekintojas, tiekėjas, planavimo skyriaus ekonomistas. 1981–1989 m. LKP Anykščių rajono komiteto organizacinio skyriaus instruktorius, organizacinio skyriaus vedėjas, 1991–1997 m. UAB „Akvilė“ direktorius, 1997–2000 m. ūkininkas, 2000–2003 m. Anykščių rajono savivaldybės administratorius. 2003–2008 m. Utenos apskrities viršininko administracijos Vidaus audito tarnybos vedėjas, 2008–2011 m. ir 2011–2015 m. Anykščių raj. savivaldybės administracijos direktorius.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Anykščių rajono skyriaus narys, 2005–2015 m. skyriaus pirmininko pavaduotojas.

1995–1997 m., 1997–2000 m. (LDDP sąraše), 2007–2008 m. ir 2011 m. (atsisakė mandato) Anykščių rajono savivaldybės tarybos narys.2011 m. Lietuvos savivaldybių tarybų rinkimai 

Sutuoktinė Alma, vaikai Jaunius, Andrius.

 Šaltiniai 

Kategorija:Anykščių politikai
Kategorija:Lietuvos ekonomistai
Kategorija:Lietuvos politologai